id en ms en id ms en id ms id id id id ms id id id id en id id es ms ms id ms ms id id ms en
Zahid 'digesa' tidak sembunyikan rekod cemerlang Muhyiddin sebagai pengerusi MPN
Presiden UMNO, Datuk Seri Ahmad Zahid Hamidi digesa untuk tidak menafikan kejayaan-kejayaan yang telah dilakukan Presiden BERSATU, Tan Sri Muhyiddin Yassin sebagai Pengerusi Majlis Pemulihan Negara (MPN).
Ahli Majlis Pimpinan Tertinggi BERSATU, Mohd Taufik Yaacob berkata tindakan Ahmad Zahid menyerang Muhyiddin dengan mengatakan fungsi MPN sudah tidak berkesan adalah berniat jahat untuk mengalih perhatian kes-kes perbicaraan di mahkamah dan masalah dalam Umno.
“Ahmad Zahid tidak perlu reka cipta nak tutup kes-kes beliau hadapi termasuk kes dalaman parti,” katanya ketika dihubungi.
Ahmad Zahid dalam kenyataan berkata, fungsi MPN sudah tidak berkesan dan bercanggah dengan usaha-usaha terkini kerajaan untuk menangani masalah-masalah rakyat dengan tertubuhnya Pasukan Khas Jihad Tangani Inflasi.
Menurut Ahmad Zahid, kewujudan MPN yang dipengerusikan Muhyiddin dari awal lagi tidak membuahkan hasil dan berfungsi hanya sebagai penasihat kepada kerajaan.
Dalam pada itu, Taufik mencabar Ahmad Zahid untuk menyenaraikan kejayaan-kejayaannya semasa menjadi Timbalan Perdana Menteri kerajaan Barisan Nasional (BN).
Katanya, jika ingin dibandingkan dengan Muhyiddin ketika menjadi Perdana Menteri sewaktu kerajaan Perikatan Nasional (PN) sangat jauh.
Beliau berkata Muhyiddin telah membuktikan kejayaannya menjadi perdana menteri dengan usaha memulihkan negara daripada Covid-19 dan ekonomi negara.
“Kita boleh menilai pemimpin cemerlang semasa jadi perdana menteri yang berusaha memulih negara cukup baik.
“Mengapa Zahid tak cerita kejayaan Muhyiddin menjadi Perdana Menteri,” soalnya.
Tambahnya, Zahid menyerang Muhyiddin bagi menutup kelemahannya memimpin Umno.
“Jadi sebab kes banyak sangat, nak tutup kelemahan, dia buat serangan fitnah kepada Muhyiddin,” katanya.
Tambang Haji dijangka naik lagi
Dakwa kerajaan pimpinan Ismail Sabri gagal, Muhyiddin buka ‘pekong’ sendiri
Hotel bajet tawar pelacur warga asing diserbu, 10 dicekup
Kemalangan babit 5 kenderaan, penghantar makanan maut dirempuh SUV
Salahuddin Ayub dilantik pengerusi PH Johor
Terpekik terlolong dalam kilang, wanita buat ‘marketing sampah’ dikecam
Majlis perkahwinan : Nik Abduh akui terima bantuan MPKB, PDRM dan JKR
{VIDEO} “Padahal salah customer…” Suara ketar tahan sebak, rider sedih kena ugut buang kerja
Belum dapat ilham bubar Parlimen – PM
Pelajar Malaysia ditahan di Mesir berjaya dibebaskan
© 2020 puteradaily.com. All rights reserved.